Derwen Gilwell Oak, Coeden y Flwyddyn, Lloegr a Gwledydd Prydain 2017
Sycamorwydden y Bwlch, Coeden y Flwyddyn, Lloegr 2016
Coeden gellyg Cubbington Pear, Coeden y Flwyddyn, Lloegr 2015
Y Dderwen Fawr, Coeden y Flwyddyn, Lloegr 2014
Derwen y Swffragét, Coeden y Flwyddyn, Yr Alban 2015
Cynhelir cystadleuaeth **Coeden y Flwyddyn** yn y Deyrnas Unedig bob hydref gan Coed Cadw, elusen cadwraeth. Bob blwyddyn dewisir rhestr fer o o goed enwebedig gan banel o arbennigwyr sy'n mynd ymlaen i bleidlais gyhoeddus ar gyfer pob un o wledydd Prydain. Mae'r panel wedyn yn dewis un o'r rheiny i fod yn Goeden y Flwyddyn a bydd yn cael ei enwebu ar gyfer cystadlaeuaeth Coeden Ewropeaidd y Flwyddyn y flwyddyn ganlynol. Cynhelir y gystadleuaeth yn flynyddol ers 2014.

Hanes
-----

Mae cystadleuaeth Coeden Ewropeaidd y Flwyddyn wedi ei gynnal ers 2011 a mae'n dewis coeden o bob gwlad sy'n cymryd rhan (13 erbyn hyn) drwy bleidlais gyhoeddus. Fe'i ysbrydolwyd gan gystadleuaeth genedlaethol a gynhaliwyd yn y Weriniaeth Tsiec. Mae rhan fwyaf o wledydd yn cynnal pleidlais genedlaethol i ddewis ei cynnig bob blwyddyn. Enwebir y coed yn y flwyddyn cyn gwobrwyo'r enillydd. Ni gystadlodd y Deyrnas Unedig hyd 2013 pan enwebwyd Derwen Niel Gow o'r Alban a Derwen Adwy'r Meirwon o Gymru ar gyfer gwobr 2014. Daeth y coed yma yn seithfed a nawfed allan o'r 10 cynnig y flwyddyn honno. Y flwyddyn ganlynol cymerodd Coed Cadw, yr elusen gadwraeth, gyfrifoldeb am enwebu cynigion Prydeinig i'r gystadleuaeth. Cychwynnodd gystadleuaethau cenedlaethol yn Lloegr, Cymru a'r Alba. Enwebwyd enillwyr y cystadleuaethau yma i wobrau Coeden Ewropeaidd y Flwyddyn ar gyfer 2015. yn 2015, ehangwyd y gwobrau Prydeinig i gynnwys Gogledd Iwerddon. Amrywiodd Coed Cadw y fformat yn 2016 gan gynnwys rownd ychwanegol i ddewis un coeden ar gyfer gwledydd Prydain i gyd. Cafodd pob enillydd cenedlaethol eu henwebu i'r gystadleuaeth Ewropeaidd n. O 2017 ymlaen, dim ond un enillydd o wledydd Prydain bydd yn cael ei enwebu i'r gwobrau Ewropeaidd.

Fformat
-------

Cynhelir y pedwar cystadleuaeth genedlaethol ym mis Medi a Hydref a dewisir yr enillydd drwy bleidlais gyhoeddus ar wefan Coed Cadw. Gellir enwebu coeden gan unrhyw unigolyn neu gorff erbyn mis Awst a dewisir rhestr fer gan banel o arbennigwyr annibynnol i fynd ymlaen i bleidlais gyhoeddus. Mae pob enillydd cenedlaethol yn derbyn grant o £1,000 gan Loteri Côd-post y Bobl i'w ddefnyddio ar gyfer unrhyw bwrpas yn ymwneud a'r goeden - gallai hyn amrywio o archwiliad i brofion cyflwyr, gwaith adfer, plac, arwyddion neu ddathliad. Mae rhai o'r enwebiadau hefyd yn derbyn grantiau o £500. Yn dilyn y bleidlais gyhoeddus dewisir un o'r pedwar coeden gan banel o arbennigwyr i ddod yn Goeden y Flwyddyn, Gwledydd Prydain a fe'i enwebir fel cystadleuydd Prydeinig ar gyfer y gwobrau Ewropeaidd, lle mae pleidleisio yn cymryd lle drwy Ionawr a Chwefror y flwyddyn ganlynol. Yn 2018 newidiwyd y fformat fel fod y dewis Prydeinig yn cael ei ddewis gan bleidlais gyhoeddus mewn cyd-weithrediad a rhaglen *The One Show* y BBC gyda'r enillydd i'w gyhoeddi ym mis Hydref.

Canlyniadau
-----------

### Coeden y Flwyddyn, Gwledydd Prydain

* 2017 Derwen Gilwell
* 2016 Derwen Brimmon

### Coeden y Flwyddyn, Lloegr

* 2018 Coeden Nelli
* 2017 Derw Gilwell
* 2016 Sycamorwydden y Bwlch
* 2015 Coeden Gellyg Cubbington
* 2014 Prif Dderwen

### Coeden y Flwyddyn, Yr Alban

* 2018 Coeden Netty
* 2017 Coeden Fawr, Kirkwall
* 2016 Coeden Ding Dong
* 2015 Derwen y Swffragét
* 2014 Coeden y Wraig
* 2013 Cyn y gystadleuaeth ond enwebwyd Derw Niel Gow ar gyfer Coeden Ewropeaidd y Flwyddyn 2014

### Coeden y Flwyddyn, Cymru

* 2018 Derwen Pwllpriddog
* 2017 Ceubren, Castell-Nedd
* 2016 Derwen Brimmon
* 2015 Derwen Llanarthne
* 2014 Y Goeden Unig
* 2013 Cyn y gystadleuaeth ond enwebwyd Derwen Adwy'r Meirwon ar gyfer Coeden Ewropeaidd y Flwyddyn 2014

### Coeden y Flwyddyn, Gogledd Iwerddon

* 2018 Secwoia Mawr Aml-foncyff, Castlewellan
* 2017 Coeden Tŷ Erskine
* 2016 Derwen Holm, Parc Rostrevor]]
* 2015 Coeden Heddwch Parc Woodvale

Cyfeiriadau
-----------

1. ↑  "About the contest". European Tree of the Year. Archifwyd o'r gwreiddiol ar 2018-10-06. Cyrchwyd 30 Medi 2018.
2. 1 2 3  "European Tree of the Year 2014". Archifwyd o'r gwreiddiol ar 2018-10-06. Cyrchwyd 30 Medi 2018.
3. 1 2  Stephenson, Natalie (19 June 2018). "Help us find the nation's Tree of the Year 2018". Woodland Trust. Cyrchwyd 30 Medi 2018.[*dolen marw*]
4. ↑  "European Tree of the Year 2015". Archifwyd o'r gwreiddiol ar 2018-10-06. Cyrchwyd 30 Medi 2018.
5. ↑  "Who are the winners?". European Tree of the Year. Archifwyd o'r gwreiddiol ar 2018-10-06. Cyrchwyd 30 Medi 2018.
6. 1 2 3 4 5 6  Hickman, Chris (18 Rhagfyr 2016). "Our Tree of the Year winners are revealed on Channel 4". Woodland Trust. Archifwyd o'r gwreiddiol ar 2018-11-07. Cyrchwyd 30 Medi 2018.
7. 1 2 3 4 5 6 7  "Tree of Year 2018". Woodland Trust. Archifwyd o'r gwreiddiol ar 2018-12-01. Cyrchwyd 30 Medi 2018.
8. ↑  "European Tree of the Year 2018 - Where is it rooted? - EUROPARC Federation". *EUROPARC Federation*. 14 Chwefror 2018. Cyrchwyd 30 Medi 2018.
9. 1 2 3 4 5  "Britain's Tree of the Year for 2017 unveiled". *Countryfile* (yn Saesneg). 5 Rhagfyr 2017. Cyrchwyd 30 Medi 2018.[*dolen marw*]
10. ↑  "England's Tree of the Year, Cubbington pear, to be cut down for HS2". *The Telegraph*. 9 Tachwedd 2015. Cyrchwyd 30 Medi 2018.
11. ↑  Barkham, Patrick (14 Tachwedd 2014). "Major oak in Sherwood Forest voted England's tree of the year". *The Guardian* (yn Saesneg). Cyrchwyd 30 Medi 2018.
12. ↑  Gillett, Karrie (28 Hydref 2015). "Century-old Glasgow oak tree hailed as Scottish 'tree of the year'". *Scotland Now* (yn Saesneg). Archifwyd o'r gwreiddiol ar 2018-11-07. Cyrchwyd 30 Medi 2018.
13. ↑  "Scottish Tree of the Year crowned". *BBC News*. 30 Hydref 2014. Cyrchwyd 30 Medi 2018.
14. ↑  "Saved oak wins Tree of the Year award". *BBC News*. 9 Tachwedd 2015. Cyrchwyd 30 Medi 2018.
15. ↑  "Fallen pine is Wales' tree of year". *BBC News*. 23 Tachwedd 2014. Cyrchwyd 30 Medi 2018.
16. ↑  Smith, Ryan (9 Tachwedd 2015). "Game of Thrones loses out as this North Belfast tree is named Northern Ireland 'Tree of the Year'". *Belfast Live*. Cyrchwyd 30 Medi 2018.